CELEX: 32018D0136
Language: fi
Date: 2018-01-25 00:00:00
Title: Komission täytäntöönpanopäätös (EU) 2018/136, annettu 25 päivänä tammikuuta 2018, Euroopan unionin vertailulaboratorion nimeämisestä suu- ja sorkkatautia varten ja neuvoston direktiivin 92/119/ETY liitteen II muuttamisesta sian vesikulaaritautia koskevan Euroopan unionin vertailulaboratorion osalta (tiedoksiannettu numerolla C(2018) 299) (ETA:n kannalta merkityksellinen teksti. )

27.1.2018   
            
            
               FI
            
            
               Euroopan unionin virallinen lehti
            
            
               L 24/3
            
         KOMISSION TÄYTÄNTÖÖNPANOPÄÄTÖS (EU) 2018/136,
   annettu 25 päivänä tammikuuta 2018,
   Euroopan unionin vertailulaboratorion nimeämisestä suu- ja sorkkatautia varten ja neuvoston direktiivin 92/119/ETY liitteen II muuttamisesta sian vesikulaaritautia koskevan Euroopan unionin vertailulaboratorion osalta
   
      
         (tiedoksiannettu numerolla C(2018) 299)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön yleisistä toimenpiteistä tiettyjen eläintautien torjumiseksi sekä sian vesikulaaritautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (1) ja erityisesti sen 24 artiklan 2 kohdan,
   ottaa huomioon yhteisön toimenpiteistä suu- ja sorkkataudin torjumiseksi, direktiivin 85/511/ETY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (2) ja erityisesti sen 69 artiklan 1 kohdan,
   sekä katsoo seuraavaa:
   
               (1)
            
            
               Direktiivissä 92/119/ETY vahvistetaan unionin yleiset torjuntatoimenpiteet, jotka on toteutettava muun muassa sian vesikulaaritaudin taudinpurkauksen sattuessa. Direktiivin 92/119/ETY liitteessä II olevassa 6 kohdassa ilmoitetaan Euroopan unionin vertailulaboratorio sian vesikulaaritautia varten. Kyseinen vertailulaboratorio on nimetty toteuttamaan kyseisen direktiivin liitteessä III vahvistetut tehtävät ja velvollisuudet.
            
         
               (2)
            
            
               Direktiivissä 2003/85/EY vahvistetaan vähimmäistorjuntatoimenpiteet, jotka on toteutettava suu- ja sorkkataudin taudinpurkauksen sattuessa. Direktiivissä 2003/85/EY säädetään muun muassa, että Euroopan unionin vertailulaboratorio suu- ja sorkkatautia varten on nimettävä kyseisen direktiivin liitteessä XVI vahvistettujen tehtävien ja velvollisuuksien suorittamiseksi. Näin ollen komission täytäntöönpanopäätöksessä 2012/767/EU (3) nimetään Euroopan unionin vertailulaboratorio suu- ja sorkkatautia varten.
            
         
               (3)
            
            
               Yhdistynyt kuningaskunta on antanut Euroopan unionista tehdyn sopimuksen 50 artiklan mukaisen ilmoituksen. Tämän seurauksena laboratorion, joka ilmoitetaan direktiivin 92/119/ETY liitteessä II Euroopan unionin vertailulaboratorioksi sian vesikulaaritautia varten ja nimetään täytäntöönpanopäätöksellä 2012/767/EU Euroopan unionin vertailulaboratorioksi suu- ja sorkkatautia varten, on lopetettava toimintansa Euroopan unionin vertailulaboratoriona kyseisten kahden taudin osalta.
            
         
               (4)
            
            
               Komissio on tiiviissä yhteistyössä jäsenvaltioiden kanssa toteuttanut menettelyn valitakseen ja nimetäkseen uuden Euroopan unionin vertailulaboratorion suu- ja sorkkatautia varten. Tässä yhteydessä on otettu huomioon laboratorion teknistä ja tieteellistä suorituskykyä koskevat kriteerit sekä sen henkilöstön asiantuntemus.
            
         
               (5)
            
            
               Valintamenettelyssä parhaaksi valittiin konsortio ANSES & CODA-CERVA, jonka perustajia ovat Maisons-Alfortissa, Ranskassa, sijaitseva elintarvike-, ympäristö- sekä työterveys- ja työturvallisuusasioista vastaavan viranomaisen (ANSES) eläinten terveyttä käsittelevä laboratorio ja Ucclessä, Belgiassa, sijaitseva eläinlääkintä- ja maatalouskemikaalialan tutkimuskeskus (CODA-CERVA).
            
         
               (6)
            
            
               Jotta Euroopan unionin vertailulaboratorio suu- ja sorkkatautia varten voisi jatkaa toimintaansa häiriöittä ja jotta vastanimetyllä Euroopan unionin vertailulaboratoriolla olisi riittävästi aikaa päästä täyteen toimintavalmiuteen, tässä päätöksessä säädettyjä toimenpiteitä olisi aiheellista soveltaa 1 päivästä tammikuuta 2019.
            
         
               (7)
            
            
               Euroopan elintarviketurvallisuusviranomainen on todennut sian vesikulaaritaudista ja vesicular stomatitis -taudista antamassaan tieteellisessä lausunnossa (4), ettei sian vesikulaaritauti enää voi kehittyä epidemiaksi ja että se voidaan diagnosoida nopeasti laboratoriotesteillä. Lisäksi sian vesikulaaritaudin epidemiologinen tilanne on kohentunut huomattavasti Euroopan unionissa. Tuoreimmat tapaukset on havaittu ainoastaan laboratoriotesteissä näytteistä, jotka ovat peräisin pieneltä alueelta yhdestä ainoasta jäsenvaltiosta. Vuodesta 2014 lähtien Maailman eläintautijärjestö (OIE) ei ole enää luetteloinut sian vesikulaaritautia pakollisesti ilmoitettavaksi taudiksi (5).
            
         
               (8)
            
            
               Vaikka direktiivit 92/119/ETY ja 2003/85/EY kumotaan 21 päivästä huhtikuuta 2021 lähtien Euroopan parlamentin ja neuvoston asetuksen (EU) 2016/429 (6) 270 artiklan mukaisesti, suu- ja sorkkatauti luetellaan mainitun asetuksen 5 artiklan 1 kohdassa ja sian vesikulaaritauti kyseisen asetuksen liitteessä II. Kyseisen asetuksen 275 artiklan mukaisesti liitteessä II olevaa tautiluetteloa tarkastellaan uudelleen viimeistään 20 päivänä huhtikuuta 2019. Edellä mainituista tieteellisistä ja teknisistä syistä sian vesikulaaritauti ei täytä asetuksen (EU) 2016/429 5 artiklan 3 kohdassa vahvistettuja luettelointiperusteita.
            
         
               (9)
            
            
               Lisäksi sian vesikulaaritauti ja muut vesikulaaritaudit on sisällytetty osaksi tiettyjä tehtäviä ja velvollisuuksia, jotka kuuluvat suu- ja sorkkatautia varten nimetylle Euroopan unionin vertailulaboratoriolle direktiivin 2003/85/EY liitteessä XVI. Tällainen on erityisesti kansallisten vertailulaboratorioiden ja Euroopan unionin vertailulaboratorion valmius tehdä suu- ja sorkkataudin erotusdiagnooseja. Kaikkien näiden seikkojen vuoksi sian vesikulaaritautia varten nimetyn Euroopan unionin vertailulaboratorion nimitystä ei voida jatkaa.
            
         
               (10)
            
            
               Direktiivin 92/119/ETY liitteessä II ilmoitettuun laboratorioon tehty viittaus olisi siksi poistettava. Sen vuoksi direktiivin 92/119/ETY liitettä II olisi muutettava.
            
         
               (11)
            
            
               Selkeyden vuoksi täytäntöönpanopäätös 2012/767/EU olisi kumottava 1 päivästä tammikuuta 2019 alkaen. Kyseinen päivä on sama, jona vastanimitetty Euroopan unionin vertailulaboratorio suu- ja sorkkatautia varten ottaa vastaan tehtävänsä ja velvollisuutensa.
            
         
               (12)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimetään konsortio ANSES & CODA-CERVA, jonka perustajia ovat Maisons-Alfortissa, Ranskassa, sijaitseva elintarvike-, ympäristö- sekä työterveys- ja työturvallisuusasioista vastaavan viranomaisen (ANSES) eläinten terveyttä käsittelevä laboratorio ja Ucclessä, Belgiassa, sijaitseva eläinlääkintä- ja maatalouskemikaalialan tutkimuskeskus (CODA-CERVA), Euroopan unionin vertailulaboratorioksi suu- ja sorkkatautia varten määräämättömäksi ajaksi.
   2 artikla
   Poistetaan direktiivin 92/119/ETY liitteessä II oleva 6 kohta.
   3 artikla
   Kumotaan täytäntöönpanopäätös 2012/767/EU 1 päivästä tammikuuta 2019 alkaen.
   Viittauksia kumottuun täytäntöönpanopäätökseen pidetään viittauksina tähän päätökseen.
   4 artikla
   Tätä päätöstä sovelletaan 1 päivästä tammikuuta 2019.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä tammikuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 62, 15.3.1993, s. 69.
   
      (2)  EUVL L 306, 22.11.2003, s. 1.
   
      (3)  Komission täytäntöönpanopäätös 2012/767/EU, annettu 7 päivänä joulukuuta 2012, EU:n vertailulaboratorion nimeämisestä suu- ja sorkkatautia varten ja päätöksen 2006/393/EY kumoamisesta (EUVL L 337, 11.12.2012, s. 54).
   
      (4)  EFSA Panel on Animal Health and Welfare (AHAW); Scientific Opinion on Swine Vesicular Disease and Vesicular Stomatitis. EFSA Journal 2012, 10(4):2631. [97 s.] doi:10.2903/j.efsa.2012.2631.
   
      (5)  Päätöslauselma N:o 31 tarkistuksista OIE:n maaeläinten terveyttä koskevaan säännöstöön, hyväksytty 25–30 päivänä toukokuuta 2014 pidetyssä OIE:n 82. yleiskokouksessa Pariisissa, Ranskassa.
   
      (6)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) ( EUVL L 84, 31.3.2016, s. 1).